«Real» «Chelsi»dan Eden Azarni tarkibga qo‘shib olish fikridan qaytmayapti. El Mundo Deportivo xabariga ko‘ra, 26 yoshli belgiyalik futbolchini qo‘lga kiritish uchun madridliklar – Alvaro Morata, Isko yoki Xames Rodrigesdan voz kechishga tayyor. Bu futbolchilardan biriga transferning bir qismiga aylanishi rejalashtirilmoqda. Qayd etish kerakki, «Chelsi» bundan oldinroq «Real»dan Morata va Xamesdan birini transfer qilishga harakat qilgandi. Angliya chempionatining joriy mavsumida 26 uchrashuvda ishtirok etgan Azar 11 gol urdi va 6 pas berdi.